สวัสดีครับพอดีขอปรึกษาหน่อยครับคือญาติของผมเขาเป็นหนองตรงอวัยวะเพศชายแล้วมันไม่หายซักทีนะครับอยากรู้ว่ามันมีผลข้างเคียงอะไรไมครับ
สวัสดีครับ หนองที่อวัยเพศ ส่วนใหญ่เป็นโรคติดต่อทางเพศสัมพันธ์ครับ เรียกว่าเชื้อ หนองใน แบ่งเป็นหนองในแท้(Gonorrhea)หนองในเทียม(Chlamydia) เป็นเชื้อที่ทำให้ทางเดินปัสสาวะอักเสบ จะมีอาการปวดแสบเวลาปัสสาวะ ปัสสาวะขุ่นคล้ายหนอง ในกรณีหนองในแท้ ในผู้ชายหากไม่ทำการรักษา อาจเกิดอัณฑะอักเสบตามมา ถ้าเป็นรุนแรงอาจทำให้เป็นหมันได้ เป็นเรื้อรังเกิดท่อปัสสาวะตีบมีอาการปัสสาวะยาก การรักษาในปัจจุบันทำได้ง่าย เพียงฉีดยา(Ceftriaxone) และรับประทานยา(Doxycycline) ต่ออีก 7 วัน การติดโรคติดต่อทางเพศสัมพันธ์เช่นหนองใน จำเป็นต้องได้รับการตรวจหาโรคอื่นๆเช่น HIV และ ซิฟิลิสด้วยเนื่องจากสามารถติดต่อทางเพศสัมพันธ์ได้เช่นเดียวกัน แนะนำให้มารับการตรวจที่โรงพยาบาลและทำการรักษาเพิ่มเติมครับ